A kódolás órája | Táncparti: bemelegítés
(Miral, táncos és szoftverfejlesztő, az iLuminate megalkotója) - Sziasztok!
Miral Kotb, táncos és szoftverfejlesztő vagyok, én alkottam az iLuminate-et.
Szóval a számítástechnika többféleképpen kapcsolódik a kreativitáshoz.
Mérhetetlenül.
Úgy értem, ha képes leszel programot írni, az ötleteidet bármibe beleteheted.
Ezt teszem én a világító ruhákkal.
Annyi mindent megtehetsz, ha megvannak az eszközeid a programíráshoz
és a lehetőségek tényleg végtelenek.
A következő órában megteszed a kezdő lépést a számítástechnikában azzal, hogy
saját táncpartit programozol!
Összeszedtünk pár slágert, és egy csapat jó táncost, akikkel játszhatsz.
Kódkockákat használva választhatod ki a táncosokat, változtathatsz a mozgásukon,
elérheted, hogy reagáljanak a zenére, és kapcsolatba lépjenek egymással.
Látni fogod, hogy a képernyő három fő részre van osztva.
Bal oldalon van a játéktér.
Itt fognak megjelenni a táncosaid.
Ez a középső terület az eszköztár.
Az új kódkockák ezen a területen fognak megjelenni, ahogy végigmégy a feladatokon.
A jobb oldali rész a munkaterület.
A kockákat az eszköztárból ide húzhatod a program felépítéséhez.
Az egyes szintekhez az utasítások itt fent lesznek, a képernyő tetején.
Ha segítségre van szükséged, kattints a villanykörtére.
Kezdetnek csináljunk egy új táncost ezzel a piros kockával.
Először húzzuk ki az eszköztárból, és illesszük a narancs "setup" kockához.
Ez a táncos egy cica, a neve pedig "az_első_táncosom".
A nevét tetszés szerint változtathatod, ha ide kattintasz.
Módosíthatod azt is, hogy hol jelenik meg a táncos a játéktéren, ezzel.
A játéktér fölött van az a menü, ahol kiválaszthatod a zenét.
Egy rakás dalból választhatsz, rajta, keresd meg a kedvenceidet.
A játéktér alatt van a futtatás gomb.
Ha megnyomod a futtatást, látni fogod a programod táncosait a játéktéren
és megszólal a zene.
[zene]
Próbáld ki te magad is!
És ha úgy érzed, elakadtál, az se baj!
Csak állj fel, kezdj mozogni, és észre sem veszed, hogy létrehoztad a saját
táncpartidat.
Nos, mit fogsz most alkotni?